بو گون‌دن اؤلکه‌ده یئنی‌لنمیش ایداری مجازات لار قانونو قوه‌یه مینیب، سؤیوش سؤین‌لره وئریله‌جک جزا‌لار آغیرلاشدیریلیب.
بون‌دان سونرا اجتماعی یئرلرده سؤیوش سؤین، تحقیر و تضییق‌لره یول وئرن، اجتماعی بینا‌لارا و یاشاییش یئرلرینه، هابئله اجتماعی نقلیات واسطه‌لرینه و اجتماعی املاکا زرر ووران، اجتماعی یئرلره حؤرمت‌سیزلیک ائدن، اینسان‌لارین اجتماعی آساییشینی و امین-آمان‌لیغینی پوزان شخص‌لر جدی شکیلده جزالان‌دیریلا‌جاق‌لار.
گوناهی ثبوتا یئتیریلن‌لره 69 مین تنگه (تخمینن 3 مین تورک لیره سی)  و یا 15 گونه قدر حبس جزاسی وئریله‌جک. جینایتین تکرار تؤردیلدیگی تقدیرده حبس جزاسی 30 گونه قدر آرتیریلا‌جاق.
خاطیرلاداق کی، قازاخیستان پرزیدنتی قاسیم جؤمرت توکایئوین ژانویه‌نین 3-ده "ایداری مجازات لار حاقیندا" قانونا دییشیک‌لیک‌لری تصدیقله‌ییب.
